Slovenska kronika, 23.3.2011


Naslov: Nuklearka se je samodejno zaustavila
Tekst za voditelja:

T- Krško /
X- Snemalec in montažer Tomi Naglič /
Danes ob 10. uri in 30 minut se je Nuklearna elektrarna v Krškem samodejno zaustavila. Kot so sporočili je bil vzrok zaustavitve nenadni izklop 380 kilovoltnega daljnovoda, ki vodi do Zagreba. Gre za prvo samodejno zaustavitev od leta 2005, o tem dogodku, ki ima po lestvici jedrskih nezgod stopnja 0, torej ni nikakršnega vpliva na okolje, so bili obveščeni vsi pristojni organi. Elektrarna je zdaj v stanju varne zaustavitve in pričakujejo, da bo ponovno na omrežju v naslednjih 24. urah.

T- STANE ROŽMAN /
X- predsednik uprave Nuklearne elektrarne Krško /
»Vzrok je bil zunanji, ne notranji, prišlo je namreč do popolne izgube obremenitve jedrske elektrarne Krško, ki je bila povzročena z izklopom daljnovoda proti Zagrebu in pa dela stikalnih naprav v stikališču 380 kV. Elektrarne je bila zaustavljena in stabilizirana v vroči zaustavitvi, kjer smo še ta trenutek. Tako da smo dispečerjem prijavili povratek znotraj 24. ur."
